
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 St-4534/2016-6

R E P U B L I K A  H R V A T S K A
R J E Š E N J E

	Trgovački sud u Zagrebu po sucu pojedincu Vesni Malenica kao stečajnom sucu po prijedlogu predlagatelja Financijska agencija, RC Zagreb, Podružnica Zagreb, Trg Svibanjskih žrtava 1995. 1, Zagreb, OIB 85821130368, za otvaranje stečajnog postupka nad imovinom dužnika pojedinca Igor Tomičić, vl. PROKOLPO, obrt za promidžbu, Zagreb, Vinka Dvoržaka 1, OIB 88357191441, 08. ožujka 2017.

r i j e š i o  j e

	1. Pokreće se prethodni postupak radi utvrđivanja pretpostavki za otvaranje stečajnog postupka nad imovinom dužnika pojedinca Igor Tomičić, vl. PROKOLPO, obrt za promidžbu, Zagreb, Vinka Dvoržaka 1, OIB 88357191441.
	2. Određuje se ročište radi rasprave o pretpostavkama za otvaranje stečajnog postupka nad dužnikom, za dan  17. listopada 2017. u 10,45 sati, u zgradi ovog suda Zagreb, Petrinjska 8, II. kat soba 93 na koje se pozivaju dostavom ovog rješenja:
	- predlagatelj Financijska agencija, Regionalni centar Zagreb 
	- dužnik Igor Tomičić, vl. PROKOLPO, obrt za promidžbu, Zagreb, Vinka Dvoržaka 1, OIB 88357191441

		
Obrazloženje

	Predlagatelj Financijska agencija (dalje: FINA) podnio je ovom sudu 24.05.2016. prijedlog za otvaranje stečajnog postupka nad gore navedenom pravnom osobom.
	U svom prijedlogu predlagatelj navodi da dužnik ima evidentirane neizvršene osnove za  plaćanje u neprekinutom razdoblju dužem od 60 dana.
	Rješenjem FINA-e od 26. travnja 2016. obustavljen je postupak predstečajne nagodbe nad dužnikom. Navedeno rješenje postalo je izvršno 13. svibnja 2016.
	Stoga je temeljem odredbe čl. 115 Stečajnog zakona valjalo donijeti rješenje o pokretanju prethodnog postupka radi utvrđivanja pretpostavki za otvaranje stečajnog postupka nad dužnikom.
	Sudac je odmah odredio ročište temeljem odredbe čl. 123 st. 1 Stečajnog zakona na kojem će se pozvane osobe izjasniti o prijedlogu, a što mogu učiniti i pisanim podneskom.

Zagreb, 08. ožujka 2017.

									SUDAC:
									Vesna Malenica,v.r.






2 

POUKA O PRAVNOM LIJEKU:  
	Protiv ovog rješenja nije dopuštena posebna žalba. 



za točnost otpravka
ovlašteni službenik
Višnja Svečak

